《舟行出峡先寄峡州太守荣子邕同年》
宋代·李复

几日方离峡，舟浮任所之，
江开平岸阔，天远去云迟。
心折襟分后，身存痛定时。
晚亭登至喜，归信半年期。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。